Awie

Dato' Ahmad Azhar bin Othman atau lebih dikenali sebagai Awie (lahir 24 November 1968) ialah penyanyi, pemuzik, pelakon, pelawak, pengacara, penerbit dan pengarah lelaki Malaysia. Beliau terkenal sebagai penyanyi utama kumpulan Wings.

Dilahirkan pada 24 November 1968 di Datuk Keramat, Kuala Lumpur, kerjaya muzik Awie sebagai artis bermula pada 1987 bersama kumpulan Wings dengan muncul album pertama berjudul Belenggu Irama. Ketika popular bersama Wings, beliau memperkembangkan bakatnya yang semula jadi dalam bidang lakonan menerusi filem pertamanya Pemburu Bayang pada tahun 1993. Awie kemudiannya mengambil langkah untuk meninggalkan Wings dan memulakan kerjayanya sebagai penyanyi solo bermula pada 1993 apabila beliau melancarkan album solo eponim pertamanya pada 1994 dan telah terjual sebanyak 220,000 unit menjadikan album tersebut sebagai pemegang rekod penjualan album tertinggi bagi artis solo lelaki di Malaysia sehingga kini, yang sebelum itu diungguli oleh Saleem (Iklim) menerusi album solo pertamanya yang berjudul Gabungan Dua Insan Seni - Saleem & Wan Zul yang mempertaruhkan single popular "Aduhai! Seribu Kali Sayang" pada tahun 1993 yang terjual sebanyak 80,000 unit. 

Sepanjang kerjaya solonya, beliau telah menghasilkan lima album solo tidak termasuk album kompilasi, langsung dan lain-lain. Selain itu juga, Awie pernah menyertai kumpulan Search pada tahun 1998 dan muncul dengan satu album bertajuk Bikin Wilayah setelah Amy meninggalkan kumpulannya itu dan seterusnya menubuhkan kumpulannya tersendiri yang diberi nama Dragon Malaya pada tahun 2000. Sehingga kini Dragon Malaya masih aktif dalam beberapa untuk konsert sahaja. Pada penghujung tahun 2000, beliau dengan bantuan terapi perubatan Cina, Awie menjauhkan diri dan tidak menyentuh barang terlarang itu lagi. Pada tahun 2001, beliau kembali bersama kumpulan Wings yang kekal sehingga kini. Awie masih mengekalkan kerjaya sebagai pelakon filem. Antara filem terkenal beliau termasuk Baik Punya Cilok (2005), Sumolah (2007), Hantu Kak Limah Balik Rumah (2010) dan Lebuhraya Ke Neraka (2017). Selain itu, Awie juga ialah seorang pengacara rancangan realiti seperti Tunggu Sekejap, juri Maharaja Lawak Mega 2012 dan banyak lagi.

Kerjaya

Penglibatan awal
Pada usia 17 tahun, Awie bekerja sebagai seorang seorang penala piano. Pada usia 20 tahun, Awie bekerja di Panggung Aniversary, Kuala Lumpur. Tugasnya membolehkan Awie mendampingi beberapa selebriti popular ketika itu seperti Search, Bloodshed, Ella & The Boys dan Sweet Charity.

Awie juga pernah terlibat sebagai krew pentas sewaktu Deep Purple mengadakan konsert sulung mereka di Kuala Lumpur dan pada masa itu jugalah Awie mula mengenali Ian Gillan, vokalis Deep Purple dan mereka terus bersahahat sehingga kini.  

Wings dan penyertaan semula

Bersama Syam, Eddie dan Jojet Awie ikut menubuhkan kumpulan muzik Wings pada awal tahun 1985. Oleh Eddie yang merupakan ketua kumpulan, Awie segera dilantik sebagai penyanyi utama sejak awal penubuhan kumpulan itu. Mereka memulakan debutnya dengan album Belenggu Irama pada tahun 1987. Album berikutnya, Hukum Karma menampilkan lagu "Misteri Mimpi Syakilla" (yang dikarang oleh J.S. Kevin) dan "Taman Rashidah Utama" (ditulis oleh penerbit Bob Lokman). Pelbagai album studio seterusnya diikuti dengan album Teori Domino, Jerangkung Dalam Almari dan Bazooka Penaka termasuk gandingan bersama kumpulan Search yang tampil dengan album berjudul Double Trouble. Sejumlah hits Wings dikarang oleh penyanyi-penulis lagu M. Nasir dan Loloq.

Awie meninggalkan kugiran pada tahun 1993 selepas melaporkan perselisihan dengan anggota Wings yang lain, dan mengejar kerjaya sebagai artis solo dan pelakon. Selain kumpulan asalnya Wings, Awie pernah menggantikan seketika tempat Amy Search sebagai penyanyi utama kumpulan Search dengan muncul satu album berjudul Bikin Wilayah pada tahun 1998, megecapi kemenangan album tersebut dan seterusnya beliau menubuhkan kumpulan tersendirinya yang dinamakan Dragon Malaya pada tahun 2000. Awie menyertai kembali bersama Wings pada penghujung tahun 2000 selepas respon penggemar suam untuk penggantinya Mus (dahulunya daripada May) dan Mel (penyanyi kelab). Penampilan dan rakaman konsert baru-baru ini termasuk Wings Alive 2006 dan Wings Live In KL 1991.

Kerjaya solo
Selepas meninggalkan Wings pada tahun 1994, Awie telah merakamkan lima album sebagai artis solo. Album solo pertama berjudul Awie telah membuat kejutan apabila album tesebut telah mencapai jualan melebihi 220,000 unit. Sehingga kini album Awie solo itu kekal sebagai pemegang rekod jualan tertinggi album artis Malaysia lelaki solo manakala kedua tertinggi selepas album Ella USA mencecah jualan tertinggi album artis solo Malaysia yang terjual lebih 350, 000 unit.

Kerjaya filem
Awie memulakan kerjaya lakonannya sebagai watak hero pada tahun 1993 dengan filem Pemburu Bayang arahan Yusof Haslam ketika masih bersama Wings. Selepas keluar dari Wings, beliau muncul dalam filem yang lebih menonjol seperti Sembilu dan Bara. Baru-baru ini Awie menumpukan perhatian kepada peranan komedi. Sehingga kini Awie masih mengekalkan kerjayanya sebagai pelakon watak hero.

Awie melengkapkan portfolionya dalam kerjaya filem dengan menubuhkan syarikat Rumah Produksi Merah lakonannya sekaligus menggalas sebagai penerbit filem menerusi filem sulung terbitannya, 10 Tips Tipu Bini arahan Azizi "Chunk" Adnan dengan Armada Al-Haq menulis skrip. Beliau sendiri turut berlakon dengan melakonkan watak sebagai Brother Love. Ia ditayangkan di Astro First pada 7 Januari 2021. Antara barisan pelakon termasuk Ropie Cecupak, Khir Rahman dan Elizabeth Tan.

 Bakat 

Profil Penyanyi 
Jenis vokal Awie ialah "Serak-serak Basah" Lirik Cahaya dengan nota pertengahan rendah seperti yang kedengaran bersama Wings dalam lagu "Intan Ku Kesepian" (C3), "Misteri Mimpi Syakilla" (Eb3) dan "Sejati" (F3). Nota serak tingginya sebagai artis solo juga kedengaran dalam lagu "Tragedi Oktober" (F5), "Ukiran Jiwa" (F#5), "Di Bayang Awan" (G5), "Ratuku" (B5) dan "Dipenjara Janji" (G6). Julat vokalnya ialah 4 oktaf.

Kehidupan peribadi 
Perkahwinan pertama Awie adalah dengan Arni Nazira, juga seorang penyanyi pada 10 Disember 1998 dan mereka dikurniakan dua orang cahaya mata perempuan iaitu Putri Aleeya Antasha (lahir pada 13 September 2001) dan Putri Aleefa Antasha (lahir pada 11 November 2003). Tetapi pada 17 September 2006, Arni telah membuat tuntutan cerai selepas terbongkarnya perkahwinan kedua Awie yang dilangsungkan secara rahsia di Thailand. Awie mendapat hak penjagaan ke atas anak-anaknya.

Isteri kedua Awie ialah Rozana Misbun, adik kepada pelakon Haliza Misbun. Pada 16 Oktober 2006, Awie dan Arni sah bercerai dengan talak satu di Mahkamah Rendah Syariah Kuantan Pahang di hadapan Hakim Syarie Abdul Wahid Md Ali. Bersama Rozana pula, Awie telah dikurniakan tiga orang lagi cahaya mata iaitu Putra Ahmad Merrah (lahir pada 5 April 2007), Putra Ahmad Rezzki (lahir pada 8 Ogos 2008) dan Putri Qasseh Antasha (lahir pada 19 April 2013). Pada 1 November 2014, talak antara penyanyi Awie dan Rozana Misbun gugur selepas Rozana berjaya mendapatkan tuntutan fasak secara taklik daripada Pejabat Majlis Agama Islam, Songkhla Thailand. Pada 7 Oktober 2016, Awie mendirikan rumah tangga bersama Sharifah Ladyana Syed Shamsuddin. Beliau dikurniakan anak keenam pada 12 November 2020.

Diskografi

Album Studio
 Awie (1994)
 O-Tak (1996)
 Satu (1998)
 Rentap (2000)
 Santai (2005)

Album Khas

 Bikin Wilayah - Search, Awie (1998)

Album Kompilasi
 Awie Live Unplugged (1995)
 Merah (1996)
 Koleksi Lagu-Lagu Terbaik (1999)
 Nafas Cinta (1999)
 Ella Awie (2000)
 Getaran (2001)
 Mata Hati Jiwa (2007)

 Konsert Utama / Berskala Besar 

 Awie Live Unplugged (1995)
 Konsert Shick Live Awie At Stadium Negara (1996)
 Konsert Awie Romantika At Stadiuam Malawati Shah Alam (2020)
 Konsert Awie Solitario Journey, The Star Theatre Singapore - THE FINAL ENCORE (2024)
 Konsert Awie Journey 30 Tahun At WTC Kuala Lumpur (2024)
 Konsert Wings 40 Tahun: 4 Dekad Terbang Tinggi (2025)
 Konsert Sembilu The Reunion Live In Concert (2026)

Filemografi

Anugerah dan pencalonan

Anugerah Juara Lagu
AJL 1995: Pencalonan lagu Di Bayang Awan

AJL 1997: Pencalonan lagu Senja Nan Merah (duet bersama Ziana Zain)

Anugerah Bintang Popular Berita HarianTahunKategoriKeputusan1994Pelakon Lelaki Terbaik (Filem)1995Pelakon Lelaki Terbaik (Filem)Penghibur TV Lelaki Popular1996Pelakon Lelaki Terbaik (Filem)Penyanyi Lelaki Popular1997/1998Penyanyi Lelaki Popular2000Penyanyi Lelaki Popular2018 Pelakon Filem Lelaki Popular 2023Aktor Filem Popular2025 Aktor Pembantu Filem Popular 
Anugerah Media Hiburan 

AMH 1996:  (Menang) - Kategori Personaliti Lelaki Seksi  

AMH 1998: (Menang)-  Artis Seksi Sensasi Lelaki 

AMH 1998: (Menang) - Hero & Heroin Sensasi  

bersama Erra Fazira  
Anugerah Industri Muzik
AIM 1996: (Menang) - Persembahan Vokal Terbaik di dalam Album (Lelaki) (album Awie Live Unplugged)

AIM 1997: Pencalonan - Persembahan Vokal Terbaik Di Dalam Album (Lelaki) (album O-tak)

AIM 2006: Menang - Album Pop Rock Terbaik (album Santai)

Anugerah Era
Anugerah Era 2001: (Pencalonan) kategori Vokal Lelaki Pilihan, Lagu Rock Pilihan (Baldu Biru - duet bersama Ella)

Anugerah Era 2006: (Pencalonan) kategori Lagu Rock Pilihan

Anugerah Planet Muzik 
APM 2001: (Pencalonan) kategori Artis Lelaki Serantau Paling Popular.

APM 2007: (Pencalonan) kategori Artis Lelaki Paling Popular

BOH Cameronian Arts Awards

8th BOH Cameronian Arts Awards 2009: 
Best Performance in a Leading Role -   Awie  for Cuci, the Musical; written by Douglas Lim, Harith Iskander & Hans Isaac, musical direction by Rudi Muhamad, directed by Dato’ Zahim Albakri & Harith Iskander, presented by Tall Order Productions Sdn Bhd

9th BOH Cameronian Arts Awards 2012: 

Best Performance in a Leading Role -  Awie for Lat Kampung Boy Sebuah Muzikal, written by Harith Iskander Musa, co-written by Kuah Jenhan, musical direction by Michael Veerapen, directed by Harith Iskander Musa and Hans Isaac, presented by Institute Terjemahan Negara Malaysia (ITNM) and Tall Order Productions

Darjah Kebesaran
• Darjah Indera Mahkota Pahang membawa gelaran 'Dato'

 Penghargaan 

Penghargaan Malaysia
 30px  :
 50px Darjah Indera Mahkota Pahang (DIMP) – Dato' (2017)

Pada 6 Januari 2017, Awie telah dikurniakan Darjah Dato' Indera Mahkota Pahang yang membawa gelaran Dato' oleh Almarhum Sultan Ahmad Shah. 

Catatan

Rujukan

Pautan luar


 Awie di Discogs

Kategori:Kelahiran 1968
Kategori:Orang hidup
Kategori:Orang dari Kuala Lumpur
Kategori:Penyanyi lelaki Malaysia
Kategori:Pelakon lelaki Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia abad ke-20
Kategori:Pelakon lelaki Malaysia abad ke-21
Kategori:Pelakon filem Malaysia
Kategori:Penerbit filem Malaysia
Kategori:Pelakon televisyen Malaysia
Kategori:Pelawak Melayu
Kategori:Pelawak Malaysia
Kategori:Pengacara televisyen Malaysia
Kategori:Pengarah filem Malaysia
1996,1997